Diari Oficial de la Generalitat Valenciana


Sumari del DOGV 5603, del 20-09-2007 (2007/11943)

RESOLUCIÓ de 26 de juliol de 2007, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança, per a l'any 2007, ajudes que gestiona l'Àrea de Foment i Garantia Agrària per al foment del cultiu en comú.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5603

Data del DOGV
:   20-09-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/11322


Data del document
:   26-07-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * sector agrari
    * suport econòmic
    * explotació agrària
    * agricultor
    * ajuda a l'agricultura
    * ajuda pública

RESOLUCIÓ de 26 de juliol de 2007, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança, per a l'any 2007, ajudes que gestiona l'Àrea de Foment i Garantia Agrària per al foment del cultiu en comú. [2007/11073]  
L'Orde d'1 de febrer de 2006, de la conselleria d'Agricultura, Pesca i Alimentació, per la qual es convoquen ajudes per al foment del cultiu i l'explotació en comú de les plantacions de cítrics i altres espècies llenyoses establix en l'apartat 3.1 de l'article 8 determinades ajudes a aquelles agrupacions per al cultiu o l'explotació en comú que realitzen les pràctiques culturals recollides en l'annex 11 de l'esmentada orde dirigides a la conservació del medi natural.  
En el mateix apartat s'indica que este tipus d'ajudes es podran percebre, pels beneficiaris, a partir de la finalització del primer cicle productiu en què s'hagen aplicat les esmentades mesures, i es complirà eixe cicle, per a les sol·licituds efectuades en la convocatòria de l'any 2006, a finals d'agost de l'any 2007, data en què els cítrics i les espècies llenyoses de la Comunitat Valenciana conclouen la seua campanya de producció.  
La disposició addicional primera de l'esmentada Orde d'1 de febrer de 2006 establix que les subvencions per a l'aplicació de tècniques de cultiu respectuoses amb el medi ambient, a les quals s'està fent referència, es concediran a càrrec del capítol 4, del programa 714.20 dels pressupostos de la Generalitat i que les seues quanties màximes es faran públiques anualment d'acord amb les propostes corresponents a cada exercici.  
L'article 47.11 del text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, del Consell, exigix, així mateix, que en les bases reguladores de la concessió de subvencions s'indiquen la línia o línies de subvenció que les financen i l'import global màxim destinat a estes. Estos extrems depenen de la llei anual de pressupostos, en estos moments de la Llei 11/2006, de 27 de desembre, de Pressupostos de la Generalitat, per a l'exercici 2007.  
Per tot això, vista la proposta de la subsecretària, en l'exercici de les funcions que tinc atribuïdes, resolc:  
Primer  
1. L'import de les ajudes convocades per mitjà de l'Orde d'1 de febrer de 2006, de la conselleria d'Agricultura, Pesca i Alimentació, que finança els gastos derivats de l'aplicació de tècniques de cultiu respectuoses amb el medi ambient previstes en l'apartat 3.1, de l'article 8 de l'esmentada orde, i que van ser sol·licitades d'acord amb els terminis previstos en esta, ascendix a 3.300.000 euros, consignats en la línia de subvenció T4719, capítol 4 del programa 714.20, Foment i Garantia Agrària.  
2. Les ajudes convocades per mitjà de l'Orde d'1 de febrer de 2006, de la conselleria d'Agricultura, Pesca i Alimentació, es resoldran a favor dels beneficiaris que les hagueren sol·licitat en l'any 2006 i que en l'any 2007 finalitze el període de compromisos que els dóna dret al cobrament i que acrediten el seu compliment d'acord amb les bases reguladores de les ajudes, dins de la consignació pressupostària establida en el punt anterior.  
Segon  
El règim de recursos que procedix és el recurs de reposició davant de la consellera, de conformitat amb el que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 10 i 46 de la Llei de Jurisdicció Contenciosa Administrativa.  
València, 26 de juliol de 2007.- La consellera d'Agricultura, Pesca i Alimentació: Maritina Hernández Miñana.